stanford-oval/wikipedia huggingface dataset:
לי דן
הערות שוליים

↑  לידן13, אחרי שלמדתי את הבסיס נזרקתי למים – בית ספר גאולה, באתר תפוז אנשים, ‏22 במאי 2008
1 2  רותי זוארץ, צחוק בצד, באתר ynet, 13 במרץ 2002
↑  איתן בר-יוסף, אלוהים משחק בפרטים הקטנים, 13 באפריל 2008, באתר עכבר העיר
1 2  רותה קופפר, יותר מבועה אחת, באתר הארץ, 18 בנובמבר 2007
↑  לי דן, תרגום לש"ס בטקס יום הזיכרון לחללי צה"ל – כיכר רבין, באתר וואלה!, ‏14 באפריל 2004 (הקישור אינו פעיל)
↑  לי דן, יום הזיכרון בכיכר רבין, באתר וואלה!, ‏26 באפריל 2009 (הקישור אינו פעיל)
↑  לי דן, טקס זיכרון ליצחק רבין, באתר וואלה!, ‏23 באוקטובר 2004 (הקישור אינו פעיל)
↑  האישה מהבועה, אתר אידיבי, 2007
↑  על אֶבִּיסוּ זה לא, באתר תיאטרון הבית, ‏29-26 באוקטובר 2016
↑  מערכת הבמה, הצגה בשפת הסימנים באוניברסיטת חיפה, באתר Habama.co.il, ‏2016
↑  גיל גרטל, עתי ציטרון – במאי, פרופסור חבר וראש החוג לתיאטרון באוניברסיטת חיפה, באתר Skygp.co.il, "על אביסו זה לא", הועלתה ברחבי הארץ, בניו יורק, בקמפוסים במדינת ניו יורק, ובפסטיבל בינלאומי בעיר ריימס בצרפת
↑  אֶבִּיסוּ, שפת ההם, באתר Kelim.tagonet-ltd.com
↑  גיל גרטל, "שפת ההם": ההצגה שחושפת את דיכוי התלמידים החירשים, באתר "שיחה מקומית", 20 ביולי 2018
↑  ננה בר, לפוצץ את הבועה: האירוויזיון סוף סוף הונגש לחירשים, באתר Time Out תל אביב, ‏19 במאי 2019
↑  עידו גרנות, את הבועה הזו חובה להגדיל, באתר Abiliko.co.il, ‏14 במאי 2020
↑  הכנסת העשרים ושלוש, פרוטוקול ישיבה של ועדת הכלכלה, באתר הכנסת, ‏15 בספטמבר 2020
↑  כאשר אני רוצה לצפות בחדשות, שמים בועת תרגום קטנה, בעמוד הפייסבוק של Lilach Zino, ‏20 באפריל 2021
↑  Was live, בעמוד הפייסבוק של לי דן, 11 במאי 2021 (אורך: 1:43:47 שעות)
↑  הודעה חשובה של לי דן המתורגמנית בקשר לשעות השידור בדף שלנו, בעמוד הפייסבוק של תרגום לייב לשפת סימנים בשעת חירום, 14 במאי 2021
↑  תודה לכל המתורגמנים והמתורגמניות שהתנדבו לתרגם, מקווים ומקוות שרשויות השידור יקחו זאת על עצמם כחובת נגישות וינגישו את שידוריהם ולא אנחנו, בעמוד הפייסבוק של תרגום לייב לשפת סימנים בשעת חירום, 15 במאי 2021 (אורך: 4:22:06 שעות)
↑  חוזרים החל מהיום לשדר בחצי מסך את שידורי החדשות בכאן 11 ביוטיוב, בעמוד הפייסבוק של Rafael Bousidan, ‏16 במאי 2021
↑   תמר קפלנסקי, לי דן: זו לא עבודת קודש. זה המקצוע שלי, באתר הארץ, 23 במרץ 2023
לוקאס ויאטרי

לוקאס אסקייל ויאטרי (Lucas Ezequiel Viatri; נולד ב-29 במרץ 1987 בבואנוס איירס) הוא כדורגלן ארגנטינאי המשחק בקבוצת פניארול.
קריירה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ויאטרי החל לשחק בקבוצת הנוער של בוקה ג'וניורס. ב-2007 הוא הושאל לקבוצת אמלק מאקוודור ולקבוצת מרקאיבו מוונצואלה. ב-2008 חזר לבוקה ג'וניורס וערך את הופעת הבכורה במדי הקבוצה ב-17 במאי 2008 במשחקה כנגד ראסינג קלוב. במשחקו השני במדי הקבוצה כבש ויאטרי את שער הבכורה שלו. ויאטרי היה בסגל הקבוצה אשר זכתה בגביע הרקופה סודאמריקנה הדרום אמריקני. במהלך טורניר האפרטורה לשנת 2008 הפך ויאטרי לשחקן הרכב אחרי פציעתו של מרטין פלרמו. הוא כבש את שער הניצחון בסופרקלאסיקו נגד ריבר פלייט.
ביולי 2014 חתם בקבוצה שאנגחאי שנחווה מהליגה הסינית. בשנת 2015 הושאל לקבוצת באנפילד הארגנטינאית.
לאפ דאנס (סרט)

| --- | --- |

 בימוי:  גרג קרטר 
 תסריט:  גרג קרטר
 שחקנים ראשיים:  אלי קוברין (אנ')  כרמן אלקטרה  ג'יימס רימר  סטייסי דאש  בריאנה אביגן  רוברט הופמן
 מדינה:  ארצות הברית 
 שיטת הפצה:  וידאו על פי דרישה 
 הקרנת בכורה:  ארצות הברית 5 בדצמבר 2014
 משך הקרנה:  100 דק' 
 סוגה:  סרט דרמה
 דף הסרט ב־IMDb
 
לאפ דאנס (באנגלית: Lap Dance) הוא סרט קולנוע אמריקאי מסוגת דרמה שיצא לאקרנים ב-2014, הסרט בוים על ידי גרג קרטר, בסרט מככבת אלי קוברין(אנ'), הסרט עוקב אחרי מוניקה, שמחפשת סיוע כספי על מנת שתוכל לשלם, את החשבונות הרפואיים של אביה.
עלילה

הסרט מדבר על מצב מגונה של ימינו, הוא סובב סביב מוניקה (אלי קוברין (אנ')), שחקנית שאפתנית, שכדי לטפל בסרטן של אביה, היא וארוסה קווין (רוברט הופמן) מחליטים שהיא תתחיל לעבוד בתור חשפנית במועדון.
עם זאת, המצב בהמשך הסרט מסתבך, מוניקה מתמכרת לעבודתה. וקווין חש אבוד. מתחילים להיווצר שקרים בין בני הזוג. מוניקה מכירה בחור ששמו שיקגו, שיקגו הוא בעלים של חברת הקלטות, ובכך הוא "קונה" עם כספו הרב את מוניקה.
קווין חש שמוניקה לא כנה איתו ומשקרת לו, הוא חשף בפניה שהוא יודע על הנסיעה שלה לשיקגו. קווין מתרגז עליה ומשאיר אותה בודדה במסעדה. לאחר מכן, קווין בוגד במוניקה עם חשפנית ששמה- ג'ייד לי (קיי.די. אוברט), שעובדת במועדון של מוניקה. קווין חושף בפניה ששכב עם ג'ייד לי ומגלה סמים וקונדום בארנקה של מוניקה. קווין עוזב את מוניקה.
לאחר מכן, מוניקה הולכת מכות עם ג'ייד לי, בעקבות מה שעוללה לה ולקווין, המשטרה מגיעה ועוצרת אותן, שיקגו משלם בערבות למען מוניקה ונוסע איתה ללוס אנג'לס, מוניקה מגלה כי שיקגו הוא לא האדם שחשבה שהוא, היא מגלה רשימת בנות ואת שמה ביניהן באייפד שלו, תחת הכותרת "הכלבות שלי". היא עוזבת את שיקגו ומשאירה לו סרטון שבו היא אומרת שהיא יודעת מה מעשיו, והיא חוזרת לביתה. אביה של מוניקה נפטר. מוניקה חוזרת לעבודתה הרגילה, לבסוף קווין והיא משלימים.
בסוף הסרט, הזוג נוסע במכונית יוקרה בהוליווד, כסימן לכך שהם הצליחו בחלומותיהם. הסרט עובד והציג בתיאטרון ב-2014.
שחקנים

אלי קוברין (אנ') – בתור מוניקה מור.
רוברט הופמן – בתור קווין שפרד.
כרמן אלקטרה – בתור לקסוס.
ג'יימס רימר – בתור אביה של מוניקה.
סטייסי דאש – בתור ד"ר אנני ג'ונס.
בריאנה אביגן – בתור טאשה.
קיי.די. אוברט – בתור ג'ייד לי.
לואיש הראשון, מלך פורטוגל

לואיש הראשון, מלך פורטוגל (בפורטוגזית: Luís I de Portugal; ‏31 באוקטובר 1838 – 19 באוקטובר 1889) היה מלך פורטוגל בין השנים 1861 – 1889.
לואיש נולד ב-31 באוקטובר 1838, והיה בנם השני של מריה השנייה, מלכת פורטוגל ופרננדו השני, מלך פורטוגל. לואיש הראשון כתב כמה שירים מקומיים, אך לא היה לו כישרון טבעי בתחום הפוליטי. ב-11 בנובמבר 1861 מת אחיו פדרו החמישי ללא ילדים, ולואיש עלה לשלטון במקומו.
לואיש ניחן באהבת המדע, והיה תאב בעיקר לאוקיינוגרפיה. הוא השקיע הון עתק למימון ספינות מחקר, שמטרתן הייתה לאסוף דגימות באוקיינוסים בכל העולם. אהבתו של לואיש הראשון לדברים חדשים עברה גם לבניו. ב-19 באוקטובר 1889 מת לואיש, ובנו קרלוש, מלך פורטוגל עלה לשלטון במקומו.
ביוגרפיה > שנותיו הראשונות

האינפנטה דום לואיש נולד ב-31 באוקטובר 1838, בנם השני של מריה השנייה, מלכת פורטוגל ופרננדו השני, מלך פורטוגל. אף על פי שמצבו כבן שני לא ניבא שד לואיס יעלה לכס הפורטוגזי, השכלתו הייתה רחבה וחלקה במידה רבה את השכלתו של אחיו הגדול, יורש העצר פדרו החמישי, נסיך הכתר של פורטוגל. לשני הנסיכים הצעירים היה אותו המחנך הראשי, קרל אנדראס דיץ' (Carl Andreas Dietz), אשר במקור היה מחנך עבור אביהם, המלך פרננדו השני. בשנת 1847 גורש דיץ' מפורטוגל עקב האשמות שנגעו למעורבותו בתוך הפוליטיקה הלאומית הפורטוגזית. האשמות שנחשד כי נגרמו עקב דתו של דיץ', שהיה נוצרי פרוטסטנטי בשונה מהרוב הקתולי השלט בפורטוגל. במקור דיץ' מינו המלך והמלכה את לואיש אנטוניו דה אברו אה לימה (Luís António de Abreu e Lima) להיות למחנכם של הנסיכים הצעירים.
כבנם השני של הזוג המלכותי, תוכננה עבור הנסיך לואיש קריירה ימית, לאחר שנקרא חייל פלוגת המשמר הימי והחל את שירותו הצבאי בטקס בארסנל הצי שהתקיים ב-28 באוקטובר 1846, בהיותו בן שמונה בלבד. הוא הועלה בדרגה ללוטננט שני ובהמשך ללוטננט בשנת 1854, קפטן דרגה ראשונה ב-1858 וקפטן צי מלחמתי ב-1859. לואיש נשא את הפיקוד הימי הראשון שלו בספטמבר 1857, ונשלח לפקד על שייט אונייה מסביב לחופי פורטוגל ומצר גיברלטר.
הוא מונה על ידי אחיו המלך פדרו החמישי למפקד הקורבטה 'ברטולומאו דיאז' (Bartolomeu Dias), ב-21 ביוני 1858. במסגרת פיקודו על ברטולומאו דיאז ביצע תשע משימות שירות בין השנים 1858–1860: הוא הוביל את המשלחת אל שני הארכיפלגים של איי מדיירה והאיים האזוריים; הוא היה אחראי על הובלת גאורג, נסיך סקסוניה לליסבון, שם נישא לאינפנטה מריה אנה, נסיכת פורטוגל (1843–1884), אחותו. בהמשך הוביל את בני הזוג אל הממלכה המאוחדת. בהמשך נשלח לעמוד בראש משלחת דיפלומטית בטנג'יר; ובשנת 1860, נשלח אל אנגולה הפורטוגזית; הוא נסע שוב לאיי מדיירה בהוראת אליזבת (סיסי), נסיכת בוואריה וקיסרית אוסטריה; והוא הביא את לאופולד, נסיך הוהנצולרן לנישואיו לאינפנטה אנטוניה, נסיכת פורטוגל, גם היא אחות של לואיש, ולאחר מכן העביר פעם נוספת את החתן והכלה.
משפחתו

בשנת 1862 התחתן לואיש עם מריה פיה, נסיכת סבויה, בתם של ויטוריו אמנואלה השני, מלך איטליה ואדלהייד מאוסטריה, ממנה נולדו לו שני ילדים:
קרלוש, מלך פורטוגל (1863–1908)
אפונסו, דוכס פורטו (1865–1920)
לודוויג האן

| --- | --- |

 לידה:  23 בינואר 1908 Eitzen I, הרפובליקה הפדרלית של גרמניה 
 פטירה:  10 בנובמבר 1986 (בגיל 78) Ammersbek, הרפובליקה הפדרלית של גרמניה 
 מדינה:  הקיסרות הגרמנית, גרמניה הנאצית, גרמניה המערבית 
 השכלה:  Realgymnasium  אוניברסיטת פרידריך שילר  אוניברסיטת גטינגן  בפסקה זו רשומה אחת נוספת שטרם תורגמה 
 בן או בת זוג:  שארלוט שטיינהוף (10 באוגוסט 1935–?) 
 השתייכות:  אס אס 
 תקופת הפעילות:  1933–1945 (כ־12 שנים) 
 דרגה:  שטנדרטנפיהרר, אובר-שטורמפיהרר, שטורמבאנפיהרר, אונטר-שטורמפיהרר, אובר-שטורמבאנפיהרר, Gefreiter 
 פעולות ומבצעים
 מלחמת העולם השנייה  Slovak Republic  מבצע טננברג 
 עיטורים
 צלב הברזל, דרגה שנייה (6 בדצמבר 1940)  צלב הברזל, דרגה ראשונה (9 באוקטובר 1944)  צלב ההצטיינות במלחמה (30 בינואר 1943) 
 
לודוויג האן (בגרמנית: Ludwig Hahn;‏ 23 בינואר 1908 - 10 בנובמבר 1986) היה פקיד נאצי גרמני ופושע מלחמה מורשע. מילא תפקידים רבים ב-אס אס. כקצין בכיר בארגון לקח חלק גדול בחיסול ובדיכוי האכזרי של מרד גטו ורשה.
ביוגרפיה

לודוויג האן היה בן לאיכר משגשג בעל אותו השם. נולד בעיירה הכפרית אייצן שהשתייכה לאימפריה הגרמנית. האן למד משפטים פיננסיים באוניברסיטת גטינגן, שם הפך לחבר בליגת הסטודנטים הגרמנית הלאומית-סוציאליסטית. הוא הצטרף למפלגה הנאצית בפברואר 1930, בה קודם לדרגת רב-טוראי, והשלים דוקטורט במשפטים ביולי 1932.
עם עליית הנאצים לשלטון בגרמניה בשנת 1933 הצטרף האן לארגון ה-SS. ב-1935 התחתן עם קרלוט סטיינהוף, אחותה של טייסת קרב גרמנית. באותה שנה החל את דרכו בשירותי הביטחון הנאציים כיועץ לארגון הגסטפו. בשנה שלאחר מכן שימש כעוזר המנהל של לשכת הגסטפו בהנובר, ובנובמבר 1936 חזר לברלין כדי לעבוד כיועץ משפטי במטה הגסטפו. בספטמבר 1938 הועלה לדרגת רב-סרן ב-SS ובמהלך ההכנות למלחמת העולם השנייה הועבר לווינה שבאוסטריה, שם קיבל תפקיד פיקוד על תת-יחידה של האיינזצגרופן.
פעילות במהלך מלחמת העולם השנייה

פעולות הרצח הראשונות בהן השתתף היו נגד תושבים פולנים אשר זוהו כמתנגדים למשטר הנאצי. בנובמבר 1939 היה מעורב ברצח המוני של פולנים פקידי ציבור, פעילים ואינטלקטואלים. הוא מילא תפקיד מוביל בגירוש יהודים מהעיירה דינוב למזרח פולין הכבושה.ב-1940 שירת כמפקד בשירות הביטחון בעיר קרקוב. משם לקח חלק בהעברתם של פרופסורים מהאוניברסיטה היגלונית שבקרקוב למחנות הריכוז. באוגוסט 1940 עבר לסלובקיה שם שירת כשליחו האישי של היימליך הימלר. לאחר מכן ב-1941 הועבר לאתנס ביוון שם פיקד על יחידה במסגרת מבצע בלקן. לאחר הניצחון קודם לדרגת סגן אלוף.
פעילותו בוורשה

באוגוסט 1941 חזר לפולין, וקיבל תפקיד פיקוד בשירות הביטחון בוורשה - מפקד המשטרה ושירותי הביטחון בורשה. לקח חלק מרכזי באקציה הגדולה בגטו ורשה, בה נרצחו בסביבות מאתיים חמישים ושישה אלף יהודים בירי המוני ובמחנה ההשמדה טרבלינקה אליו נשלחו.
כסגן קצין ב-SS, האן השתתף בדיכוי האכזרי של מרד גטו ורשה ב-1943, במהלכו נרצחו שלושה עשר אלף יהודים. הוא שימש בעיקר כיועץ ליירגן שטרופ, שפעל ישירות תחת היינריך הימלר. האן ייעץ לשטרופ לא להגיע למגע קרוב עם הלוחמים היהודים, אלא להשתמש בנשק ארוך הטווח שברשותו. הם השתמשו בתותחים כדי לירות ישירות על הבניינים בהם התבצרו הלוחמים היהודים. לאחר מכן ייעץ האן להצית בינינים באש. לאחר המרד הוא היה אחראי על גירושם של עוד חמישים ושישה אלף יהודים מהגטו לטרבלינקה.
ב 1944 קודם האן לדרגת אלוף-משנה. באותה השנה לחם יחד עם הואפן אס אס במרד ורשה, כאשר פיקד על גדוד של 700 לוחמים. לאחר הכנעת המורדים הוא הורה על הרג המוני של אזרחים פולנים כנקמה לפי הוראות הימלר. בירי זה נרצחו בין חמש אלפים לעשרת אלפים נשים, גברים וילדים.
המשך שירות באס אס

ב 1944 עזב נאן את ורשה וחזר לגרמניה, הוצב בעיירה קוכם ומונה למפקד בקרב הבליטה. ב-1945 מונה כמפקד ויסבאדן אך שוחרר מתפקידו במהרה לאחר שהעיר נפלה בידי בעלות הברית. בשבועות האחרונים למלחמה ברח האן להסיש אולדנדורף. הוא נלקח בשבי על ידי הצבא הבריטי ב-12 באפריל 1945 אך הצליח להימלט ממעצר.
החיים אחרי המלחמה

לאחר המלחמה הסתתר האן בבאד איילסן באזור הכיבוש הבריטי, ועבד כחקלאי. לאחר מכן עבד כאיש מכירות במפעל טקסטיל. ב-1949 חזר להשתמש בשמו האמיתי, ופיתח קריירה מצליחה כאיש ביטוח. זהותו נחשפה רק ב-1960 על ידי עיתונאים.
משפט והרשעות

האן נלקח למעצר כמה פעמים, אך ללא הצלחה להרשיעו. רק ב-1972, כאשר היה בן 65, הורשע בהצלחה בפשעי מלחמה בבית המשפט בהמבורג, ובית המשפט גזר דינו ל-12 שנות מאסר. הוא נכנס לכלא ב-1975 לאחר ערעור שנדחה, וכעבור מספר שנים חלה בסרטן וקיבל שחרור מוקדם ב-1983. הוא נפטר באמרסבק ב-10 בנובמבר 1986.
הערות שוליים

1 2  משה ארנס, דגלים מעל הגטו, תל אביב: ספרי חמד, 2009
| --- | --- |
בקרת זהויות :  PLWABN: 9810535174205606  GND: 137685084  ISNI: 0000 0000 5585 4565  LCCN: no2015107686  VIAF: 81837091   WorldCat (עם VIAF): 81837091
ליז ג'נסן

| --- | --- |
אין תמונה חופשית
 לידה:  1959 (בת 65 בערך) אוקספורדשייר, הממלכה המאוחדת 
 מדינה:  הממלכה המאוחדת 
 מקום לימודים:  סאמרוויל קולג', אוקספורד 
 שפות היצירה:  אנגלית 
 פרסים והוקרה:  עמית החברה המלכותית לספרות 
 
ליז ג'נסן (באנגלית: Liz Jensen; נולדה ב-1959) היא סופרת בריטית.
ג'נסן נולדה באוקספורדשייר בת לאב דני ואם בריטית-מרוקאית. היא עבדה ככתבת עיתון ורדיו בהונג קונג ובטאיוואן, לאחר מכן עברה לצרפת לארבע שנים, פיסלה ושימשה מתרגמת וכתבת עצמאית. בשובה לבריטניה עבדה במשך עשור כמפיקה ב-BBC.
את ספרה הראשון, Egg Dancing, פרסמה ב-1995. ב-2005 נבחרה לעמיתה באגודה המלכותית לספרות. הייתה מועמדת שלוש פעמיים לפרס בייליז לסיפורת מאת נשים.
נשואה לסופר הדני קרסטן ינסן ואם לשני בנים. היא חולקת את זמנה בין קופנהגן לוימבלדון.
ספרים

Egg Dancing - ‏1995, יצא לאור בעברית בהוצאת מעריב בשם "התינוק המושלם" (1996)
Ark Baby - ‏ 1997
Paper Eater - ‏2000
War Crimes for the Home - ‏2002
The Ninth Life of Louis Drax - ‏2004, הספר עובד לסרט קולנוע באותו שם שיצא לאקרנים ב-2016
My Dirty Little Book of Stolen Time: A Novel - ‏2006
The Rapture - ‏2009
The Uninvited - ‏2012
Your Wild and Precious Life - ‏2024, סיפורה האישי על ההתמודדות עם מות בנה
הערות שוליים

↑  אתר האגודה המלכותית לספרות
| --- | --- |
בקרת זהויות :  NLI: 987007449638105171  PLWABN: 9810650358005606  BIBSYS: 10016789  BNE: XX1658171  BnF: cb14400155z (data)  GND: 1047812037  ISNI: 0000 0001 0858 9970  LCCN: no95026737  NDL: 01071565  NKC: xx0013055  NLA: 35471374  NLG: 183512  NLK: KAC200604307  RERO: 02-A005704314  SUDOC: 068255055  VIAF: 85383682   WorldCat (עם VIAF): 85383682 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליז ג'נסן".
לי הו-ואן

| --- | --- |

 לידה:  28 במרץ 1991 (בן 33) בוסאן, קוריאה הדרומית
 שם לידה:  לי הו-ואן
 מוקד פעילות:  קוריאה הדרומית 
 תקופת הפעילות:  מ-2010
 מקום לימודים:  Daekyeung University, בפסקה זו רשומה אחת נוספת שטרם תורגמה 
 עיסוק:  זמר-יוצר, שחקן, ראפר
 סוגה:  קיי-פופ, דאנס, פופ-רוק, אלקטרוניק
 שפה מועדפת:  קוריאנית 
 כלי נגינה:  שירה, ראפ
 חברת תקליטים:  וולים אנטרטיינמנט
 שיתופי פעולה בולטים:  אינפיניט
 ifnt7.com
 פרופיל ב-IMDb
 
זהו שם קוריאני; שם המשפחה הוא .
לי הו-ואן (בקוריאנית: 이호원; ‏נולד ב־28 במרץ 1991) הוא זמר-יוצר, ראפר ושחקן דרום קוריאני. ידוע יותר לפי שם הבמה שלו הו-יא. משמש כרקדן ראשי וראפר מוביל בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט.
ביוגרפיה

לי הו-ואן נולד בבוסאן, קוריאה הדרומית. הוא נשר מבית הספר כשהיה בתיכון במהלך השנה הראשונה כדי לממש את חלומו להיות זמר. אביו הביע התנגדות שהוא יהיה זמר, מה שגרם להו-יא לעזוב את הבית. לאחר שנשר מהלימודים, הוא ניגש לבחינה הסופית של התיכון המעניקה לו תעודת סיום. הוא עבר את הבחינה ובכך קיבל תעודת סיום בגיל 16 בלבד. לאחר הופעת הבכורה של בנו והצלחת הלהקה התחדש הקשר בין הו-יא ואביו וכעת אביו תומך בבנו ובלהקה. הו-יא ניגש לאודישן לאחר נשירתו מהלימודים ובסופו של דבר החליט להישאר בחברת התקליטים שבה הוא נמצא כעת, וולים אנטרטיינמנט. לפני כן הו-יא היה מתאמן של חברת התקליטים JYP אנטרטיינמנט.
ב-15 בפברואר 2013 סיים הו-יא את לימודיו בתוכנית המוזיקה המעשית של אוניברסיטת דאקיונג ואף קיבל את פרס "כבוד הסטודנט של אוניברסיטת דאקיונג" יחד עם חברי להקת אינפיניט שלמדו יחד אתו בתוכנית, אל, סונג-קיו, סונג-יאול ודונג-וו.
ב-10 במרץ 2014 הו-יא הודיע כי שם הלידה האמיתי שלו הוא לי הו-דונג (באנגלית: Lee Ho-dong), ולא הו-ואן (Ho-won) כפי שהוא הציג עצמו בפני הציבור. הוא אמר כי הסיבה לשינוי של השם היה כדי לא להיות מקושר לקומיקאי קאנג הו-דונג (באנגלית: Kang Ho-dong). כשהיה בן 9, הו-יא ראה את קאנג הו-דונג משחק בתפקיד של טיפש בתוכנית קומדיה. כתוצאה מכך חבריו של הו-יא נהגו להקניט אותו שכן הוא בעל אותו שם כמו הקומיקאי ולכן הוא החליט לשנות את שמו לשמו הנוכחי, לי הו-ואן.
קריירת מוזיקה > אינפיניט

הו-יא עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כרקדן ראשי וראפר מוביל של הלהקה. הקבוצה ערכה את הופעת הבכורה שלה ב-9 ביוני 2010.
קריירת מוזיקה > אינפיניט H

הו-יא יחד עם חברו ללהקה, דונג-וו עשו את הופעת הבכורה שלהם כתת-הלהקה אינפיניט H, תת-הלהקה הרשמית הראשונה של הלהקה אשר נוצרה בשנת 2012. הם הוציאו לאור את האלבום הראשון שלהם ששמו Fly High. ב-26 בינואר 2015, הצמד עשו קאמבק והוציאו לאור את האלבום השני שלהם, Fly Again.
קריירת מוזיקה > פעילויות אחרות

לפני הופעת הבכורה שלו, הו-יא לצידו של דונג-וו רקדו כרקדני ליווי עבור הלהקה Epik High במהלך ההופעות שלהם עבור השיר, "Run".
לואי מיללי

| --- | --- |
 לידה:  29 באפריל 1891 
 פטירה:  ?
 מדינה:  צרפת 
 מידע חסיד אומות העולם
 פרסים והוקרה:  חסיד אומות העולם (20 ביוני 2006) 
 קישורים חיצוניים
 יד ושם:  לואי מיללי
 
קפיטן (סרן) לואי מיללי (בצרפתית: Louis Milleli) קצין צבא צרפתי יליד Vezzani שבקורסיקה ששירת בצבא צרפת במהלך מלחמת העולם השנייה וזכה מיד ושם בתואר חסיד אומות העולם.
בשנת 1943 היה לואי קצין בדיוויזיה 99 בחיל הרגלים של צבא צרפת והתגורר בעיר ליון. הוא התגורר בשכנות למשפחה יהודית לה המציא תעודות מזויפות על מנת שיוכלו להימלט מצפורני הנאצים. במעשהו סיכן את חייו ואת משפחתו.
ב-20 בנובמבר 2007 הוענק לו אות חסיד אומות העולם מיד ושם, ובכך היה לקורסיקאי היחיד בעל תואר זה.
לונגשוט

| --- | --- |

לונגשוט, כפי שהוא מופיע על עטיפת החוברת Exiles #74 מפברואר 2006, אמנות מאת פול פלטיה.
 סוג:  גיבור-על
 הוצאה לאור:  מארוול קומיקס
 הופעה ראשונה:  Longshot #1 (ספטמבר 1985)
 יוצרים:  אן נוסנטי ארט אדמס
 מידע
 כינויים:  המשיח האבוד, בר המזל
 סטטוס:  פעיל
 מקצוע:  לוחם חופש, מורד, פעלולן
 כוחות:  פסיכומטריקה, מניפולציה על הסתברות, זריזות על-אנושית, יכולת ריפוי.
 חבר לשעבר בקבוצה:  אקס-מן אקס פקטור חקירות
 דמויות קשורות
 משפחה:  ארייז (יוצר) אליסון בלייר (אשה)
 אויבים:  Mojo, Spiral 
 
לונגשוט (באנגלית: Longshot) הוא דמות בדיונית של גיבור-על המופיעה בחוברות הקומיקס אקס פקטור חקירות ביקום מארוול קומיקס. הדמות הופיעה לראשונה בחוברת Longshot #1 מספטמבר 1985, ונוצרה על ידי הכותבת אן נוסנטי והמאייר ארט אדמס.
לונגשוט הוא צורת חיים מלאכותית דמוית אנוש שנוצרה בממד החלופי "יקום מוג'ו" (Mojoverse), ויש לה את היכולת לשנות כוחות הסתברות. הוא אחד מתוך מאות עבדים מהונדסים גנטית שנוצרו בידי מדענים. מדענים אלו עובדים עבור אדוני יקום מוג'ו, שבתורם מקבלים פקודות ממגלומן מדיה בשם מוג'ו. המדען הראשי, ארייז, העניק לכל יצירותיו כוח רצון ותודעה משלהן, מתוך תקווה שיום אחד הן יתמרדו נגד אדוניהן. לונגשוט ורבים מהעבדים עברו ריטואל מיסטי שמעניק להם כוחות של מזל-טוב, ומצליחים להימלט מהעולם של האדונים השולטים בהם ביד רמה. עם הגיעו לכדור הארץ, לונגשוט הצטרף לקבוצת האקס-מן. הוא נמצא במערכת יחסים עם אליסון בלייר, הידועה בזהות דאזלר. בחוברות קומיקס שונות נרמז מספר פעמים ששאטרסטאר הוא בנו של לונגשוט ואולי אף בנם של לונגשוט ודאזלר. עד לאחרונה, לונגשוט היה חבר בקבוצת אקס פקטור חקירות.
גרסאות שונות

ביקום האולטימייט מארוול לונגשוט הוא מוטאנט רגיל ולא מיקום אחר ושמו האמיתי הוא ארתור סנטינו. הוא מופיע לראשונה בחוברת Ultimate X-Men #54 שנכתבה על ידי בריאן ק. ווהן.
לונגשוט מואשם ברצח של פוליטיקאי באי ג'נושה ונשפט להשתתף בתוכנית מציאות שבה הוא ניצוד עד מוות. האקס-מן מגיעים לאי שבו מתנהלת התוכנית, נלחמים במוג'ו שמנהל את התוכנית ומשחררים את לונגשוט. לאחר מכן מתברר שלונגשוט אכן רצח את הפוליטיקאי.
בהמשך לונגשוט נתפס על ידי מכשפת השני אשר גם לה כוחות מזל. הוא נאסר במתקן הכליאה של S.H.I.E.L.D. זמן מה אחר כך הכלא נפרץ ולונגשוט בורח ממנו יחד עם מגנטו שגם היה כלוא בו. לונגשוט מצטרף לאחוות המוטאנטים של מגנטו.
הערות שוליים

↑  X-Men Vol.2 #10-11, July-August 1992
| אקס-מן |
| --- | --- | --- |
| גיבורי-על | אומגה סנטינל • אורורה • אייסמן • אינק • איש אקס • אליקסיר • אם • אנג'ל • אנול • ארמור • באנשי • בולט • בום-בום • בישופ • בלינג! • בלינק • בטסי בראדוק • ג'ובילי • ג'ין גריי • גמביט • דאזלר • דאסט • דרווין • דומינו • האבוק • האסק • הליון • המשוכפל • וולפסביין • וורפאת' • חיה • חפציבה • לונגשוט • מאגמה • מארוול גירל • מג'יק • דניאל מונסטאר • ליילה מילר • מסווה ופגיון • מרקורי • נורת'סטאר • נייטקרולר • הופ סאמרס • סאן-ספוט • סאנפייר • סברה • סורג' • סטורם • סטרונג גאי • סייג' • סייפר • סייקלופס • סיירין • פולאריס • פורג' • פיקסי • פנטומאקס • פרודיג'י • פרופסור אקס • אמה פרוסט • קיטי פרייד • פרנזי • צ'יימבר • קאנונבול • קארמה • קוואנון • קולוסוס • קוקיות סטפורד • קייבל • רוג • רוקסלייד • ריקטור • שאטרסטאר • ת'אנדרבירד |  |
| נבלי-על | אוולאנש • אומגה • אונסלוט • אפוקליפס • אקסודוס • באסטיון • בלה דונה בודרו • בלוב • ג'אגרנוט • דארק ביסט • הוד התפתחותו • ויד'ר • וולקן • טואד • לגיון • מאסטרמיינד • מגנטו • מימיק • מיסטיק • מיסטר סיניסטר • מכשפת השני • מלך הצללים • סאורון • סטרייף • סלנה • עזאזל • פיירו • מדלין פריור • טום קאסידי השחור • קוויקסילבר • קיווי בלאק • מיקאיל רספוטין • סבסטיאן שו |  |
| קבוצות גיבורי-על | אקס-מן החדשים (2004) • אקס-מן החדשים (2012) • אקס פורס • אקס פקטור • אקסקליבר • ג'נריישן אקס • המוטאנטים החדשים • אקס-טרמינייטורז |  |
| קבוצות נבלי-על | אחוות המוטאנטים • אקס-מן האפלים • הבוזזים • המטהרים • המשוטטים • השוליות • מועדון הלפייר • זקיפי הסנטינל • פלנקס • פרשי אפוקליפס |  |
| סיפורים ביקום אקס-מן | סאגת הפניקס האפלה • ימי עבר עתידי • האל אוהב, האדם הורג • טבח המוטאנטים • נפילת המוטאנטים • אג'נדת ההכחדה • שירת התליין • משיכות קטלניות • אמנת הפלנקס • עלייתו של אפוקליפס • עידן אפוקליפס • מבצע אפס סובלנות • התריסר • ערב ההשמדה • בית אם • עשירית • זן בסכנת הכחדה • תסביך משיח • אנו עומדים מופרדים • הייעוד הגלוי • מלחמת המשיח •  אוטופיה • אומת אקס • הביאה השנייה • פילוג • בריאה מחדש • אוונג'רס נגד אקס-מן • קרב האטום • מותו של וולברין • אוונג'רס ואקס-מן: הציר • מותו של אקס • הבלתי אנושיים נגד אקס-מן • המצוד אחר וולברין • אקס-מן: השמדה • שובו של וולברין • עידן איש האקס • בית אקס וכוחות אקס • אקס של חרבות • גאלת הלפייר • החיים והמיתות של וולברין • יום הדין • החטאים של סיניסטר |  |
| שונות | אדמנטיום • אימפריית השי'אר • החוק לרישום המוטאנטים • וירוס הירושה • כוח הפניקס • מוטאנטים • מורלוקים • משפחת סאמרס • נשק אקס • סטארג'אמרס |  |
| וולברין | ג'ון ריית' • לוגאן הזקן • לורה קיני • מאווריק (•) אומגה רד • גורגון • דאקן • הסמוראי הכסוף • ויילד צ'יילד • ליידי דת'סטרייק • סייברטות' |  |
| דדפול | אאוטלו • אלתיאה העיוורת • בוב, סוכן הידרה • ילדת הסנאי • סוכן אקס • סמור • קופיקאט (•) אג'קס • ברבור שחור |  |
| סרטי אקס-מן | אקס-מן • אקס-מן 2 • אקס-מן 3: המפלט האחרון • אקס-מן המקור: וולברין • אקס-מן: ההתחלה • וולברין • אקס-מן: העתיד שהיה • דדפול • אקס-מן: אפוקליפסה • לוגאן - וולברין • דדפול 2 • אקס-מן: הפניקס האפלה • המוטנטים החדשים |  |
| סדרות טלוויזיה | אקס-מן: סדרת האנימציה • אקס-מן: הדור הבא • וולברין והאקס-מן • לגיון • בעלי היכולות • אקס-מן 97 |  |
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
לוקאס טורו

לוקאס טוֹרוֹ מרסֶט (בספרדית: Lucas Torró Marset; נולד ב-19 ביולי 1994) הוא כדורגלן ספרדי המשחק בעמדת הקשר המרכזי וההגנתי בקבוצת אוססונה מהלה ליגה.
קריירת מועדונים

טורו נולד בקוקנטיינה, שבפרובינציית אליקנטה, ולנסיה, וייצג בעיקר את הרקולס ואלקויאנו כנער, בנוסף לשתי קבוצות אחרות באזור הולדתו. ב-20 בינואר 2012, בעודו עדיין נוער, ערך את הופעת הבכורה המקצועית שלו כשהוא נכנס כמחליף במחצית השנייה במשחק בית של אלקויאנו נגד אלמריה בליגה השנייה, אשר הסתיים בתוצאה 2-2. ב-23 במאי הוא הופיע במשחק השני שלו, שוב מהספסל בהפסד ביתי של 5-0 לקבוצתו לשעבר הרקולס. הוא גם הורחק במהלך המשחק.
באוגוסט 2012 עבר טורו לריאל מדריד תמורת סכום של 100,000 אירו עם סעיפים נוספים שתלויים בהתקדמותו. זאת הייתה גם העסקה הרווחית ביותר של אלקיאנו בהיסטוריה שלה. בתחילה הוקצה לקבוצת הנוער, וקודם לקבוצת המילואים באמצע העונה.
ב-18 ביולי 2016 הושאל טורו לריאל אוביידו בליגה השנייה, לשנה אחת.
ב-6 ביולי שלאחר מכן, הוא חתם על חוזה לשלוש שנים באוססונה לאחר שסיים את חוזהו בריאל מדריד.
ב-2 ביולי 2018, אוסאסונה הודיעה כי איינטרכט פרנקפורט תשלם את סעיף השחרור של טורו בסך 1.75 מיליון אירו.
ב-5 באוגוסט 2020, טורו חזר לאוססונה בעסקת העברה בשווי של כ-2 מיליון אירו. הוא חתם על חוזה לארבע שנים עם המועדון.
קריירה בינלאומית

ב-2013 טורו שיחק באליפות אירופה עד גיל 19, בה ספרד הודחה בחצי הגמר על ידי צרפת.
לאפי (עיר)

לאפי (בפולנית: Łapy) היא עיר קטנה במחוז ביאליסטוק שבפרובינציית פודלסיה בפולין, לצד נהר נרב, בה התקיימה עד השואה קהילה יהודית.
תולדות היישוב

לאפי החלה ככפר בבעלות אצולה, ובשנת 1826 הוענקו לה זכויות עיר. בחלוקת פולין השלישית, בשנת 1795, נכללה העיר בתחום פרוסיה, ובשנת 1815 נכללה בתחום פולין הקונגרסאית.
פיתוחה של העיר הואץ עם חיבורה לקו מסילת הברזל, ומהמחצית השנייה של המאה ה-19 הוקמו בה מספר מפעלי תעשייה קטנים.